SHOT - Forum 2.0 - jimileroux.com
Posted by Jimi le Roux on December 11, 2013 at 7:44pm in Kursusse inligting en aflaaistukke
Die Engelse woord 'shot' het die volgende betekenisse: 'n geweerskoot, 'n inspuiting, 'n sterk drankie, 'n uitroep!
Het jy 'n kind of kinders op hoërskool?
Welkom by ons opwindende jeugprogram!
Is jy begaan dat jou tieners op die regte pad bly, of 'n voorsprong ontwikkel in die lewe? Shot is ons funky, kleurvolle en relevante coaching-program oor Christenskap en die lewe. Shot behels die volgende:
jou tiener kry 'n weeklikse shot ('n e-pos in pdf formaat) oor 'n tema wat relevant is tot sy lewe. Ons deel oor gesondheid, studie, selfbeeld, maats, ouens en meisies, ouers en onderwysers, verslawings, internet, vakkeuses en natuurlik 'n verhouding met die Here. Omdat jy graag wil weet watter inset jou kind ontvang kry jy elke week ook dieselfde boodskap na jou e-pos! Dit kan tot 'n gesprek lei met jou kind - wonderlik!
Ons hou die weeklikse shot kort en kragtig en ons gesels reguit en duidelik en op die vlak van tieners. Ons vermy als wat outyds, prekerig of vervelig is! Van jou tiener word niks besonders verwag as om dit te ontvang, (hopelik!) te lees en op sy rekenaar te save nie. Jy kan egter weet dat hy of sy blootgestel is aan 'n gesonde waardesisteem. 'n Kwart van ons temas gaan oor 'n verhouding met God, maar sonder om in enige rigting druk uit te oefen. Daar is egter meer:
Jou tiener het 'n oop lyn na 'n life coach om van gebruik te maak as hy wil! Ek is 'n gekwalifiseerde lewensafrigter en voorligter-onderwyser en my eie tieners is nou studente. As jou tiener wil kan hy of sy eenvoudig reply op sy shot met 'n gebedsversoek, vraag of hartsprobleem. Soms loop kinders met 'n hart vol vrae en niemand om mee te praat nie... wil nie altyd na ma en pa gaan nie! DIT is eintlik shot se value-add en voorsprong. LET WEL: Ons gesprekke sal vertroulik moet wees om die tiener te beskerm, maar ons reël sal vooraf wees (1) dat ons nie oor seks sal gesels nie, en (2) as dinge op 'n ernstige probleem dui, ek die ouers kan inlig met die kind se toestemming, of as dit oor 'n misdaad gaan, sonder die kind se toestemming (dis die wet). Ek sal die kind ook kan verwys na ander professionele persone. Ek is onderworpe aan die etiese kode van die bediening en van Comensa (Coaches & Mentors, South Africa).